Omnis fidelis homo pleniter agnoscat, quod elemosyna fideles vivos ad vitam dirigit, et animas defunctorum a morte liberat. De qua re non immemor Oddo Miles de Cipeto, qui Caterius cognominatur, fideliter pro anima matris suæ, quæ Besueta nuncupata est, patrisque sui, suorumque fidelium antecessorum, dedit Deo, et sancto Petro, et Besuensi Ecclesiæ in elemosyna corvatam apud Majascum cum omnibus consuetudinibus, quæ illi succedebat liberaliter de proprio jure, et quinque jugera terræ, nec non et partem suam de campo, qui supra castellum jacet, qui Vinea nuncupatur. Nos quoque Besuenses Monachi pro signo recompensavimus illi, suisque fidelibus, orationes, et benefacta Ecclesiæ tam vivis, quam defunctis in sempiternum. Huic Cartæ adsignamus testes. Sign. Odonis qui elemosynam fecit, Willelmi Fontis vennæ, Humberti de Cipeto, Benzonis Sacerdotis de Tilecastro, Pagani Præpositi, Willelmi de Fossato, et de nostra familia quamplurimorum.